Държавен вестник, бр. 4, 2010 г., стр. 20

СТР.  20	
Д Ъ Р Ж А В Е Н  В Е С Т Н И К 	
БРОЙ  4
литически директор, по глобалните въпроси, 
по въпросите на ЕС и по юридическите въ­
проси, и им възлага координиращи функции 
в разработването и изпълнението на политики 
и програми.
(2) Генералният директор по юридическите 
въпроси е на пряко подчинение на министъра 
и е негов юридически съветник.
Чл. 17. Министърът назначава със заповед 
посланици за специални поръчения и специални 
координатори за изпълнение на определени 
външнополитически задачи и определя техните 
правомощия.
Раздел VIII
Взаимоотношения на министъра с другите 
държавни органи
Чл. 18. (1) Министърът осъществява свои­
те правомощия във взаимодействие с другите 
министри и органи на изпълнителната власт, 
с Народното събрание и с Президента на Ре­
публика България за провеждане на единната 
държавна външна политика.
(2) Министърът координира:
1. националното участие и изпълнението на 
задълженията, произтичащи от членството на 
Република България в ЕС в областите на Об­
щата външна политика и политика за сигурност 
и Общата политика за сигурност и отбрана, 
както и от членството в ООН, НАТО и други 
международни организации и коалиции;
2. международното сътрудничество в търгов­
ско-икономическата, финансовата, културната и 
научната област, осъществявано от другите дър­
жавни органи, които задължително съгласуват 
с него подготовката на решения и действията 
си, оказващи въздействие върху външнополити­
ческите интереси и ангажименти на страната.
(3) Министърът издава актове съгласувано с 
други министри и съгласува издаваните от тях 
актове в случаи, определени със закон или с 
постановление на Министерския съвет.
(4) Министърът сам или съвместно с други 
министри разработва и внася за приемане от 
Министерския съвет:
1. проекти на международни договори, кон­
венции и спогодби;
2. проекти на нормативни актове, разпореж­
дания и решения.
(5) Министърът внася предложения за назна­
чаване на извънредни и пълномощни посланици, 
постоянни представители при международните 
организации, генерални консули и почетни 
консулски длъжностни лица на Република 
България в чужбина.
(6) Министърът представя в Министерския 
съвет годишни доклади за дейността на минис­
терството в изпълнение на стратегическите цели 
и приоритети от правителствената програма.
(7) Министърът представя в Министерския 
съвет и в Министерството на финансите проек­
тите за програмен бюджет на министерството, 
както и 6-месечните и годишните отчети за 
неговото изпълнение в Народното събрание и 
в Сметната палата.
Г л а в а  т р е т а
СТРУКТУРА, ФУНКЦИИ И ОРГАНИЗАЦИЯ 
НА РАБОТАТА НА МИНИСТЕРСТВОТО
Раздел I
Общи положения
Чл. 19. (1) Министерството е структурирано 
в 24 дирекции и инспекторат.
(2) В структурата на министерството по ал. 1 
се включват и задграничните представителства 
на Република България в чужбина.
(3) Общата численост на персонала в орга­
низационните структури и административните 
звена по ал. 1 е 1470 щатни бройки.
(4) Числеността на отделните организаци­
онни структури и административни звена по 
ал. 1 е посочена в приложение № 1.
Чл. 20. Министърът утвърждава структурата 
на административните и структурните звена, 
включително създаването на отдели и сектори, 
единното длъжностно разписание, вкл. длъж­
ностното разписание и поименното разписание 
на длъжностите и работните заплати.
Раздел II
Дирекция „Вътрешен одит“
Чл. 21. (1) Дирекция „Вътрешен одит“ е на 
пряко подчинение на министъра и осъществява 
вътрешния одит по Закона за вътрешния одит 
в публичния сектор. 
(2) Дирекция „Вътрешен одит“ осъществява 
дейността по вътрешен одит на всички структури, 
програми, дейности и процеси в министерството, 
включително на разпоредителите с бюджетни 
кредити от по-ниска степен към министъра, в 
съответствие с чл. 13 от Закона за вътрешния 
одит в публичния сектор. 
(3) Директорът на дирекция „Вътрешен одит“ 
докладва пряко на министъра.
(4) Дирекция „Вътрешен одит“ осъществява 
следните дейности:
1. планира, извършва и докладва дейността 
по вътрешен одит в съответствие с изискванията 
на Закона за вътрешния одит в публичния сек­
тор, стандартите за вътрешен одит в публичния 
сектор, Етичния кодекс на вътрешните одито­
ри, статута на вътрешния одит и утвърдената 
от министъра на финансите методология за 
вътрешен одит в публичния сектор;
2. изготвя на базата на оценка на риска 
тригодишен стратегически план и годишен 
план за дейността си, които се утвърждават 
от министъра;